

|  |
| --- |
| **Vezetői összefoglaló** |
|  |
| **A. A fellépés szükségessége** |
| **Miért? Milyen problémát kell megoldani?** |
| A tengeri közlekedésből eredő szén-dioxid-kibocsátások nyomon követéséről, jelentéséről és hitelesítéséről szóló (EU) 2015/757 rendeletet (a továbbiakban az angol rövidítés alapján: uniós MRV-rendelet) 22. cikke értelmében a Bizottság javasolja az uniós MRV-rendelet módosítását az IMO által a hajók fűtőolaj-fogyasztására vonatkozóan létrehozott globális adatgyűjtő rendszer megfelelő figyelembevétele érdekében. |
| **Mi a kezdeményezés várható eredménye?** |
| A cél a két nyomonkövetési, jelentési és hitelesítési (a továbbiakban az angol rövidítés alapján: MRV) rendszer harmonikus végrehajtásának elősegítése és egyúttal az uniós MRV-rendelet célkitűzések megőrzése, vagyis az egyes hajók szén-dioxid-kibocsátásával kapcsolatos megbízható és hitelesített adatok gyűjtése az energiahatékony megoldások elterjedésének ösztönzése és a jövőbeli szakpolitikai döntések megalapozása érdekében. |
| **Milyen többletértéket képvisel az uniós szintű fellépés?** |
| Azáltal, hogy uniós szinten egyetlen MRV-követelményrendszert tart fenn, a javasolt fellépés biztosítani fogja, hogy a hajók szén-dioxid-kibocsátási adatai folyamatosan összehasonlíthatók és megbízhatók legyenek. |
| **B. Megoldások** |
| **Milyen jogalkotási és nem jogalkotási szakpolitikai alternatívák merültek fel? Van-e előnyben részesített megoldás? Miért?** |
| Míg az „irányítás” és a „szén-dioxid-kibocsátás-jelentés” összehangolását első körben elvetettük az uniós MRV-rendelet célkitűzéseinek megőrzése végett, három szakpolitikai alternatíva értékelés tárgyát képezte. Az 1. alternatíva azt tükrözi, mi történne, ha nem kerülne sor semmilyen intézkedésre. A 2. alternatíva keretében különböző egyszerűsítési forgatókönyveket értékeltünk, amelyek az adminisztratív terhek csökkentésére és az uniós MRV-rendelet célkitűzéseinek biztosítására irányulnak. A 3. alternatíva mindkét rendszer teljes műszaki harmonizációját tükrözi.  A 2. alternatívának megfelelően az előnyben részesített választási lehetőség a következő: az adminisztratív terhek csökkentése érdekében a két rendszert egyszerűsíteni kell a fogalommeghatározások, a nyomonkövetési paraméterek, valamint a nyomonkövetési tervek és formanyomtatványok vonatkozásában, mégpedig úgy, hogy az uniós MRV-rendelet célkitűzéseinek megőrzése érdekében ne érintse módosítás a rendszerek irányítását, hatályát, hitelesítését, átláthatóságát vagy szén-dioxid-kibocsátás-jelentési követelményeit. |
| **Ki melyik alternatívát támogatja?** |
| A 2. alternatíva összhangban van a nyilvános online konzultációban részt vevő érdekeltek többsége által kifejezett prioritásokkal, akik hangsúlyozták a technikai szempontok összehangolásának fontosságát. Ugyanakkor a hitelesítés és átláthatóság tekintetében alkalmazott uniós megközelítés fenntartása összhangban van a civil társadalom, a tudományos élet, a polgárok és a tagállamok álláspontjával. |
| **C. Az előnyben részesített alternatíva hatásai** |
| **Melyek az előnyben részesített alternatíva (ha nincs ilyen, akkor a főbb lehetőségek) előnyei?** |
| Az előnyben részesített alternatíva megőrzi az uniós MRV-rendelet előnyeit a környezeti, társadalmi és gazdasági hatások tekintetében, és csökkenti a vállalatok adminisztratív terheit. |
| **Milyen költségekkel jár az előnyben részesített alternatíva (ha nincs ilyen, akkor milyen költségekkel járnak a főbb lehetőségek)?** |
| A két MRV-rendszer egyes szempontjainak egyszerűsítésével az előnyben részesített alternatíva csökkenti az adminisztratív terheket és a járulékos költségeket azon hajók vonatkozásában, amelyek mindkét MRV-rendszer keretében kötelesek jelentést tenni. |
| **Hogyan érinti a fellépés a vállalkozásokat, köztük a kis- és középvállalkozásokat és a mikrovállalkozásokat?** |
| Míg az MRV-rendszerek által érintett vállalkozások számára előnyös lesz az adminisztratív terhek csökkenése, a tengeri szállítás területén tevékenykedő kkv-k mintegy 99 %-a továbbra sem lesz érintett, mivel a 5000 BT alatti hajók nem tartoznak az uniós MRV-rendelet hatálya alá. |
| **Jelentős lesz-e a tagállamok költségvetésére és közigazgatására gyakorolt hatás?** |
| A javaslat nem gyakorol jelentős hatást a nemzeti költségvetésekre és az igazgatásra, mivel az uniós MRV-rendszer már működik. Fokozhatja azonban a lobogó szerinti államok jelentési kötelezettségeit. |
| **Lesznek-e egyéb jelentős hatások?** |
| Nem kerültek azonosításra. |
| **D. További lépések** |
| **Mikor kerül sor a szakpolitikai fellépés felülvizsgálatára?** |
| A tagállamok által kétévente benyújtandó, több mutatóval kapcsolatos információk rendszeres nyomon követését tervezzük. |